Suomen jalkapallon sarjajärjestelmä

 Suomen jalkapallon sarjajärjestelmä käsittää miehissä yhdeksän ja naisissa kuusi sarjatasoa. Kolme ylintä sarjatasoa ovat Suomen Palloliiton järjestämiä. Sitä alemmat sarjatasot ovat Palloliiton piirien järjestämiä sarjoja.
Sarjajärjestelmät.
Juniorisarjat 2018.
Juniorijalkapallosarjoissa on ikärajoitukset: A-juniorit ovat alle 19-vuotiaita, B-juniorit alle 17-vuotiaita ja C-juniorit alle 15-vuotiaita.
A-pojat ratkaisevat suomenmestaruuden omassa SM-sarjassaan. Heille on myös alueellinen A-poikien Ykkönen.
B-pojille on oma SM-sarjansa ja alueellinen B-poikien Ykkönen.
C-pojille järjestetään Kai Pahlman -turnaus.
B-tytöille on B-tyttöjen SM-sarja ja alueellinen B-tyttöjen Ykkönen.
C-tytöille järjestetään Laura Kalmari -turnaus.
Ikämiessarjat 2018.
2018 pelataan seuraavat liigat: JKKI-35, JKKI-40, JKKI-45, JKKI-50, JKKI-55, JKKI-60 ja JKKI-65. Näissä luku viittaa vähimmäisikään.
Cup-kilpailut.
Kaikkien sarjatasojen joukkueet voivat osallistua Suomen Cupiin. Liigacupiin voi osallistua pääsarjatason joukkueet, joiden lisäksi mukana voi olla myös Ykkösen joukkueita. Miesten piiritason joukkueet kolmosesta alaspäin voivat osallistua myös Suomen Regions' Cupiin.
Sarjajärjestelmän historia ja pelikaudet.
Miesten sarjatasot.
Suomenmestaruudesta on pelattu 1908 lähtien. Taulukossa ovat SPL:n ja TUL:n sarjakaudet, jotka liittyvät Suomen mestaruuden tai liiton mestaruuden ratkaisemiseen. Mikäli mestaruus on ratkaistu cup-muotoisesti tai muulla sarjakilpailusta poikkeavalla tavalla, on sekin mainittu. Vuoteen 1942 saakka ovat SPL ja TUL pysytelleet kilpailutoiminnassa erillään.
Vuodesta 1930 lähtien pelattiin sarjamuotoisesti. Vuonna 1930 sarjatasoja oli kaksi.
Mestaruuskilpailun ja siihen liittyvät alemmat sarjat on järjestänyt Palloliitto tai sen alaiset piirit pois lukien ajanjakso 1945–1954, jolloin toimi palloilun yhteistoimintavaliokunta, jossa olivat mukana SPL ja TUL yhdessä. Vuonna 1956 viimeisetkin TUL:n jalkapalloilevat seurat liittyivät SPL:n jäseniksi, jonka jälkeen sarjatoiminta on ollut Veikkausliigaa (Jalkapalloliiga ry) lukuun ottamatta kokonaan Palloliiton ja sen piirien alaisuudessa. TUL:llä on ollut omat cup- ja sarjajärjestelmänsä 1920-luvulta vuoteen 1955 ja uudelleen vuodesta 1973 aina nykypäivään saakka.
Vuonna 1973 sarjajärjestelmää uusittiin voimakkaasti ja alkoi 2. tason valtakunnallinen sarja I divisioona, joka myöhemmin nimettiin Ykköseksi. Enimmillään miehillä on ollut ainakin yhdeksän sarjatasoa. 
Poikien SM-kilpailut ja sarjatasot.
Poikien suomenmestaruudesta on pelattu vuodesta 1942 lähtien. Vuoteen 1945 asti suomenmestareita ovat olleet SPL:n mestarit ja tästä vuoteen 1953 asti SPL:n ja TUL:n mestareiden välisen SM-ottelun voittajat.
1969 lähtien pelattiin myös B-poikien suomenmestaruudesta ja 1971 lähtien A-, B-, C- ja D-poikien mestaruudesta. 1980-luvulta lähtien A- ja B-pojille on ollut alueellisia toisen tason sarjoja. D-poikien suomenmestaruudesta pelaamisesta luovuttiin vuosituhannen taitteessa, koska nuorimpien poikien jalkapallon pelaamisen kilpailuhenkisyyttä haluttiin rajoittaa.
Ikämiesten SM-kilpailut.
Ikämiesten jalkapallon suomenmestaruudesta pelattiin ensimmäisen kerran vuonna 1982: peleihin osallistuivat silloin 35 vuotta täyttäneet. 1991 tuli turnaus myös 45 vuotta täyttäneille. 1995 lähtien ikäryhmät on jaettu viiden vuoden välein ja vaiheittain on tullut lisää vanhempia ikäryhmiä. 2013 pelattiin jo 65 vuotta täyttäneidenkin suomenmestaruudesta.
Kilpailuja kutsuttiin aluksi "Ikämiesten SM-kilpailuiksi". 1994 otettiin käyttöön nimi "Old Boys" ja 1999 nimi "KKI" liittyen Kunnossa kaiken ikää -toimintaohjelmaan. Myöhemmin sarjan tunnukseksi tuli yleisesti "JKKI" – "Jalkapallon kunnossa kaiken ikää".
Naisten sarjatasot.
Naisten jalkapallon suomenmestaruudesta on pelattu vuodesta 1971 lähtien. Naisten SM-sarjaa on pelattu vuodesta 1973 lähtien. Sarja nimettiin Naisten Liigaksi vuonna 2007.
Alempia alueellisia sarjatasoja on tullut vuosikymmenien aikana vaiheittain lisää niin, että 2013 Etelä-Suomessa naiset pelasivat jo kuudella sarjatasolla.
Naisten Kunnossa Kaiken Ikää 30 mestaruudesta pelattiin 1. kerran vuonna 1994 ("Old Ladies 30"). Tämä sarjan nimi ja ikäraja ovat vaihdelleet vuosien saatossa. Myöhempinä vuosina nimenä on ollut "Ladies JKKI-30". Naisten Kunnossa Kaiken Ikää 35 (Ladies JKKI-35) mestaruudesta on pelattu vuodesta 2008 lähtien.
Tyttöjen SM-kilpailut ja sarjatasot.
Tyttöjen jalkapallon suomenmestaruudesta pelaaminen alkoi vuonna 1985 B-junioreista. 1990-luvulla pelattiin A-, B- ja C-tyttöjen suomenmestaruudesta. Tyttöjen jalkapallo vakiintui kuitenkin 2000-luvulle tultaessa B-juniorien useampaan sarjaan ja D-tyttöjen turnaukseen, jota on pelattu muun muassa nimillä "Liittoturnaus", "Kaikki pelaa -turnaus", "F.U.N." ja "Laura Kalmari -turnaus".